Lu PPI vinni funnatu lu 18 di jinnaru 1994 comu succissuri di la Dimucrazzìa Cristiana (DC), quasi tutti i diputati e sinaturi di la DC participaru a lu novu partitu, àutri participaru a la funnazioni dû Centru Cristianu Dimucràticu. Lu partitu pupulari participa a l'elizioni pulitichi di lu 1994 nta la cualizzioni Pattu pi l'Italia raccugghiennu lu 11,07% a la Camira e lu 16,69% ô Sinatu dî cunsensi, ma chi rapprisintava na scunfitta elitturali 'n cusidirazioni di li risurtati uttinuti dâ DC. Cu la caruta dû Guvernu Berlusconi lu PPI participau a l'elizioni pulitichi di lu 1996 nni l'ammitu di la cualizzioni di l'Ulivu. A la camira si prisintau ntâ lista Pupulari pi Prodi ca uttinni lu 6,81% e ô sinatu sutta lu simmulu di l'Ulivu ca uttinni lu 39,89%. Nta chista liggislatura espunenti di lu PPI s'occuparu di càrichi amministrativi mpurtanti, comu Rosa Russo Iervolino, Sergio Mattarella e Rosy Bindi. A l'elizzioni dû parramentu eurupeu dû 1999 lu PPI vinni cumprumissu da la participazioni dî I Dimucràtici, na lista cintrista di Romano Prodi, lu partitu piagghiau lu 4,24% di vuti contru lu 7,73% dî Dimucràtici. Pi l'elizioni pulitichi di lu 2001 lu PPI prisintau na lista cugnunta dinuminata La Marghirita, nzemi a àutri partiti di centru di l'Ulivu, I Dimucràtici, Rinnuvamentu Italianu e li Pupulari UDEUR. Nnû 2002 lu PPI cunfluiu dintra La Marghirita c'avìa addivintatu nu veru partitu. L'annu dopu arcuni espunenti ca nun vulìanu accittari lu cunfluiri dintra La Marghirita funneru ""Italia Pupulari - Muvimentu pi l'Europa"". Àutri espunenti di lu PPI participaru a lu Partitu dimucràticu nnô 2007.